REPUBLIKA HRVATSKA

PRIMORSKO – GORANSKA ŽUPANIJA

OSNOVNA ŠKOLA MRKOPALJ

51315 MRKOPALJ, Školska 2

KLASA: 112-02/23-01/03

URBROJ: 2112-37-01-23-01

Mrkopalj, 28. rujna 2023.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10.-ispr, 90/11., 5/12., 16/12., 86/12., 94/13., 136/14.-RUSRH, **152/14.,** 7/17., 68/18., 98/19., 64/20.), članka 13. Pravilnika o radu Škole te članaka 5. i 6. Pravilnika o načinu i postupku zapošljavanja u Osnovnoj školi Mrkopalj, Mrkopalj (u daljnjem tekstu: Pravilnik), ravnatelj Osnovne škole Mrkopalj, Školska 2 objavljuje:

**NATJEČAJ**

**za zasnivanje radnog odnosa**

* **učitelja/ice informatike - 1 /jedan/ izvršitelj/ica na neodređeno, nepuno radno vrijeme, 10 sati ukupnog tjednog radnog vremena**

na natječaj se mogu javiti muške i ženske osobe u skladu sa Zakonom o ravnopravnosti spolova („Narodne novine“, broj 82/08., 69/17.)

**Uvjeti**:

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa propisane člankom 105. Zakona o odgoju i obrazovanju u osnovnoj i srednjoj školi te uvjete prema Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“, broj 6/19., 75/20.).

Uz prijavu na natječaj, vlastoručno potpisanu, potrebno je priložiti:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od danaraspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ne starije od 30 dana od danaraspisivanja natječaja.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“, broj 78/93., 29/94., 162/98., 16/07., 75/09., 120/16.).

Osobe koje se pozivaju na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17., 98/19., 84/21.), članka 48.f Zakona o zaštiti vojnih i civilnih invalida rata („Narodne novine“, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13., 98/19.) ili članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13., 152/14., 39/18., 32/20.) te članku 48. Zakona o civilnim stradalnicima iz Domovinskog rata („Narodne novine“, broj 84/21.), dužne su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu, a imaju prednost u odnosu na ostale kandidate/kinje samo pod jednakim uvjetima.

Osobe koje ostvaruju pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17., 98/19., 84/21.), dužne su uz prijavu na natječaj, pored navedenih isprava odnosno priloga, priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“, broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Nepravodobne i nepotpune prijave neće se razmatrati kao i prijave upućene elektroničkom poštom. Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja, a ako takvih nema, kandidatom će se smatrati i osoba čija je prijava pravodobna i potpuna.

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika koji je dostupan na poveznici Škole:

<http://os-mrkopalj.skole.hr/dokumenti?dm_document_id=157&dm_det=1>

[**http://os-mrkopalj.skole.hr/dokumenti?dm\_document\_id=164&dm\_det=1**](http://os-mrkopalj.skole.hr/dokumenti?dm_document_id=164&dm_det=1)

Ako kandidat/kinja ne pristupi procjeni odnosno testiranju smatra se da je odustao/la od prijave na natječaj. Ako se na natječaj prijavi samo jedan kandidat/kinja koji/a ispunjava uvjete natječaja, prema odluci ravnateljice ne mora se provesti procjena odnosno vrednovanje.

Na web stranici Škole <http://os-mrkopalj.skole.hr/> na**jmanje pet dana prije dana određenog za testiranje** bit će objavljen poziv za testiranje u kojem će biti navedeno područje provjere odnosno testiranja te vrijeme i mjesto održavanja testiranja.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam (8) dana od dana objave natječaja.

Prijave na natječaj dostavljaju se neposredno u tajništvo Škole ili poštom na adresu: **Osnovna škola Mrkopalj, Školska 2, 51315 MRKOPALJ, s naznakom „za natječaj“.**

Kandidat/kinja prijavljen/a na natječaj bit će obaviješten/a o rezultatima natječaja putem mrežne stranice Škole na poveznici: <http://os-mrkopalj.skole.hr/>

najkasnije u roku od osam(8) dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 19. stavku 3. Pravilnika.

Natječajna dokumentacija se ne vraća već se može osobno podići u Školi, u roku 30 dana od dana objave rezultata natječaja na mrežnim stranicama Škole.

Natječaj je objavljen dana 02. listopada 2023. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole.

 Ravnatelj:

 Dragutin Crnić, prof.